Guvernul Orban a fost demis cu 261 de voturi. Ce urmează după adoptarea moțiunii de cenzură.
Guvernul Ludovic Orban a fost demis. Moțiunea de cenzură inițiată de PSD și UDMR a primit 261 de voturi pentru și 139 împotrivă.
După 3 ore de dezbatere, Guvernul Orban, învestit cu 240 de voturi a fost dat jos cu 261. Senatorul PNL, Carmen Eleonora Hărău, a votat moțiunea de cenzură. Desemnarea de către preşedinte a unui candidat pentru prim-ministru este primul pas care urmează a fi făcut în actualul context, iar în funcţie de concluzia la care se ajunge la consultările de la Cotroceni, se poate merge fie pe instalarea noului Guvern, fie pe procedura care duce la anticipate.Potrivit Constituției, de acum Guvernul Orban îndeplineşte doar actele necesare pentru treburile administrative până la depunerea jurământului de către membrii noului cabinet.Nu mai poate adopta ordonanțe simple sau de urgență și are puteri limitate. Președintele Klaus Iohannis este cel care va desemna un nou premier, care va trebui supus votului din Parlament.Marcel Ciolacu: "În acest moment guvernul Orban a căzut. Este un pas foarte mare pentru democrație, economie și pentru sănătatea românilor. A fost o mobilizare. Până acum nu s-a întâmplat așa ceva, să treacă o moțiune cu un asemenea scor. S-au trezit mulți colegi, îănseamnă. În acest moment e o criză provocată de domnul Orban și PNL. Așteptăm să fim chemați la consultări de președintele României".El a mai spus că va avea o discuție cu liderul ProRomânia, Victor Ponta, pentru o propunere comună de prim-ministru.Ludovic Orban: " Un parlament dominat de forțe retrograde, așa cum i-am numit parlamentari născuți din pixul lui Dragnea, care au călcat în picioare democrația și interesele României, a decis astăzi, prin moțiune de cenzură, căderea Guvernului pe care îl condus. Așa cum am spus înainte de moțiune, Guvernul cade în picioare".